આ કાર્ટૂન વિશિષ્ટ કહી શકાય એવું છે. 8 ઑગષ્ટ, 1942 ના રોજ કૉંગ્રેસ સમિતિની બેઠકમાં ‘હિંદ છોડો’ની હાકલ કરી. તેના આગલે દિવસે એટલે કે 7 ઑગષ્ટ, 1942ના રોજ તેમને આ લડતની આગેવાની લેવાની વિનંતી કરવામાં આવી. આ જ દિવસે ગાંધીજીએ ચીનના લોકોને ઉદ્દેશીને કહેલું: ‘ખાતરી રાખજો કે આવતી લડત એકલી અમારી સ્વતંત્રતા માટે જ નહીં, પણ તમારા રક્ષણ માટે પણ છે. અમે સ્વતંત્ર હોઈશું તો જ તમને, રશિયાને, અને ગ્રેટ બ્રિટનને, અને અમેરિકાને પણ મદદ કરી શકીશું.’